DTAC แจงแม้พลาดชนะประมูล 900 MHz แต่ไม่กระทบความสามารถแข่งขัน
DTAC แจงพนักงานแม้พลาดชนะประมูล 900 MHz แต่ไม่กระทบความสามารถแข่งขัน ยันยังมีสถานะทางการเงินที่แข็งแกร่งเดินหน้าสู้เต็มที่เพื่อเป็นผู้นำบริการโมบายล์อินเทอร์เน็ตในประเทศไทย และ มั่นใจว่าลูกค้าดีแทคจะได้เห็นคุณภาพการใช้งานที่ยอดเยี่ยมบนโครงข่าย 2G ,3G และ 4G 
21 ธ.ค. 2558

นายลาร์ส นอร์ลิ่ง ประธานเจ้าหน้าที่บริหาร บริษัท โทเทิ่ล แอ็คเซ็ส คอมมูนิเคชั่น  จำกัด (มหาชน) หรือ DTAC เปิดเผยว่า ดีแทคร่วมขอบคุณพนักงานบริษัทและขอบคุณนักสู้ทุกคนที่ร่วมสู้ไปด้วยกันตลอดระยะเวลาการประมูลใบอนุญาตคลื่น 900 MHz อย่างเต็มที่ 
โดยบริษัทแจ้งให้พนักงานทราบถึงผลของการประมูลที่บริษัทไม่ได้เป็นผู้ชนะการประมูลใบอนุญาตดังกล่าว แต่ก็จะไม่มีผลกระทบใดๆ กับความสามารถในการแข่งขัน
ทั้งนี้ ดีแทคยังเป็นบริษัทที่มีสถานะทางการเงินที่แข็งแกร่ง ซึ่งดีแทคมีคลื่นที่ถือครองอย่างพอเพียงในการให้บริการทั้งคลื่น 850 MHz, 1800 MHz และ 2100 MHz พร้อมทั้งดีแทคจะยิ่งเดินหน้าสู้เต็มที่เพื่อเป็นผู้นำบริการโมบายล์อินเทอร์เน็ตในประเทศไทย และการต่อสู้ในตลาด 4G อย่างเต็มความสามารถ ลูกค้าดีแทคจะได้เห็นคุณภาพการใช้งานที่ยอดเยี่ยมบนโครงข่าย 2G ,3G และ 4G พร้อมทั้งให้คำมั่นถึงการนำเทคโนโลยีและบริการเพื่อประสบการณ์การใช้งานที่ดีที่สุดสำหรับลูกค้าบนโครงข่ายของดีแทค
 
 